
Информация проект „Активно включване”

Община Грамада изпълнява успешно дейностите по проект „Център за предоставяне на иновативни услуги в община Грамада“  Договор BG05M9OP001-2.005-0024-C01 по процедура „Активно включване“. Проектът е финансиран по Оперативна програма „Развитие на човешките ресурси“ 2014-2020 г., съфинансиран от Европейския съюз чрез Европейски социален фонд.
Проектът  предоставя интегрирани услуги за деца, включително и с увреждания, възрастни хора, зависими от грижи, пълнолетни лица с увреждания и техните семейства, като  съчетава комплексни действия в посока осигуряване на интегрирани междусекторни услуги. Чрез реализиране на дейностите по проекта ще се подобри достъпа до здравеопазване чрез иновативни услуги в общността и в домашна среда според индивидуалните потребности на човека с увреждане и в същото време ще се осигури заетост на безработни лица в трудоспособна възраст на територията на общината. Общата цел на проекта е да реализира комплексни дейности свързани с улесняване достъпа до заетост на уязвими групи чрез предоставяне на иновативни социални услуги, както и да подобри достъпа до услуги за кариерно развитие и да насърчи участието на пазара на труда и възстановяване на трудовата активност на лица, полагащи грижи за зависими членове на семействата си.
Към настоящия момент са изпълнени следните  дейности, а именно:
-  Извършени са  индивидуални социални оценки на идентифицираните лица за предоставяне на иновативната интегрирана социална услуга в ЦПИУ и изготвени решения на комисията за класиране на кандидат потребители, в резултат на което са сключени са  договори с потребители за ползване на почасови социални услуги в домашна среда и в ЦПИУ, считано от 04.10.2017 год., за срок от 12 месеца.  ;
- Извърши се подбор и класиране на кандидати за работа в ЦПИУ
, в резултат на което се сключиха 4 бр. договори за назначаване на административен персонал и 30 бр.  договори за срок от 12 месеца с персонални помощници към ЦПИУ;
 
· Ангажираните 30 бр. персонални помощници са ангажирани с дейности в домовете на потребителите на иновативните услуги за извършване на: доставяне и/или приготвяне на храна, помощ при хранене; пазаруване – снабдяване на нуждаещите се с ежедневно необходимите продукти и лекарства; поддържане на хигиената в жилищните помещения обитавани от обгрижваните лица; извършване на плащания за битови услуги; административни услуги; информиране на личния лекар на потребителя при спешен случай и посоченото за контакт лице; мерки за намаляване или отстраняване (ако е възможно) на рисковете в домашната среда на потребителя; извършване и/или съдействие за дребни битови ремонти; подкрепа на социалното включване на обслужваните лица като помощ в общуването и осъществяване на социални контакти, придружаване при посещения на кино, театър, изложби, концерти, социални услуги в общността и други; помощ при писане на писма, жалби, заявления и подаването им до съответните институции и всякаква друга дейност.

 С реализирането на проекта и разкриването на Център за активно включване в община Грамада  се оформи иновативен модел на планиране, развиване и предоставяне на социални услуги на общинско ниво с цел повишаване на ефективността на системата за социални услуги и съшевременно намаляване на безработицата.

